Projektas

PRIENŲ RAJONO savivaldybės TARYBA

SPRENDIMAS

DĖL PRIENŲ RAJONO SAVIVALDYBĖS NEKILNOJAMOJO TURTO NURAŠYMO

Nr.

Prienai

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 8 punktais, 27 straipsnio 2 ir 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 13.1.1 papunkčiu, Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 111.1.1 papunkčiu ir atsižvelgdama į Nereikalingo arba netinkamo (negalimo) naudoti nekilnojamojo turto ir kitų nekilnojamųjų daiktų apžiūros 2024-10-10 pažymas Nr. AR4-1377(15.39Mr) ir Nr. AR4-1378(15.39Mr), Prienų rajono savivaldybės administracijos direktoriaus 2024-10-15 įsakymą Nr. A3-698 „Dėl savivaldybės turto pripažinimo netinkamu (negalimu) naudoti“, Prienų rajono savivaldybės taryba n u s p r e n d ž i a:

Nurašyti pripažintą nereikalingu ir netinkamu (negalimu) naudoti dėl fizinio nusidėvėjimo Prienų rajono savivaldybei nuosavybės teise priklausantį ir šiuo metu Prienų rajono savivaldybės administracijos patikėjimo teise valdomą nekilnojamąjį turtą, esantį A. Radušio g. 17, Šilavoto k., Šilavoto sen., Prienų r. sav.:

1. pastatą – ūkinį pastatą (nekilnojamojo turto kadastro ir registro byloje pastatas pažymėtas 2I1m, užstatytas plotas 8,06 kv. m, unikalus Nr. 6994-5013-0025, registro Nr. 44/1304233), įsigijimo vertė – 50 Eur, nusidėvėjimas – 50 Eur, be likutinės vertės;

2. kitus inžinerinius statinius – kiemo statinius (tualetą, unikalus Nr. 6994-5013-0036, registro Nr. 44/1304233), įsigijimo vertė – 40 Eur, nusidėvėjimas – 40 Eur, be likutinės vertės.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras